09/03/2020 | Administración LocalMunicipal
Negreira
Anuncio relativo á aprobación definitiva da modificación da Ordenanza Fiscal da Taxa de Rede de Sumidoiros do Concello de Negreira

Aprobado definitivamente, ao non terse presentado reclamacións, a modificación da Ordenanza Fiscal da Taxa de Rede de Sumidoiros, que resultou aprobada provisionalmente polo Pleno da Corporación de data 13 de xaneiro de 2020, publícase seguidamente o texto íntegro da mesma. A presente Ordenanza establécese en virtude dos arts.2, 15, e 57 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo.1. Constitúe o feito impoñible da Taxa: a. A actividade municipal, técnica e administrativa, tendente a verificar se se dan as condicións necesarias para autorizar a acometida á rede de sumidoiros municipal. b. A prestación dos servizos de evacuación de excretas, augas pluviais, negras e residuais, a través da rede de sumidoiros municipal, e o seu tratamento para depuralas.2. Non estarán suxeitas á Taxa as fincas derruídas, declaradas ruinosas ou que teñan a condición de solar ou terreo.1. Son suxeitos pasivos contribuíntes as persoas físicas ou xurídicas e as entidades ás que se refire o artigo 33 da Lei Xeral Tributaria que sexan: a. Cando se trate da concesión de licenza de acometida á rede, o propietario, usufrutuario ou titular do dominio útil da finca. b. No caso de prestación de servizos do número 1. b) do artigo anterior, os ocupantes ou usuarios das fincas do termo municipal beneficiarios de ditos servizos, calquera que sexa o seu título: propietarios, usufrutuarios, habitacionistas ou arrendatarios, incluso en precario.2. En todo caso, terá a consideración de suxeito pasivo substituto do ocupante ou usuario das vivendas ou locais o propietario destes inmobles, quen poderá repercutir, no seu caso, as cotas satisfeitas sobre os respectivos beneficiarios do servizo.1. Responderán solidariamente das obrigacións tributarias do suxeito pasivo, as persoas físicas e xurídicas ás que se refiren os artigos 38.1 e 39 da Lei Xeral Tributaria.2. Serán responsables subsidiarios os Administradores das Sociedades e os Síndicos, Interventores ou Liquidadores de quebras, concursos, Sociedades e Entidades en xeral, nos supostos e co alcance que sinala o artigo 40 da Lei Xeral Tributaria.1. A cota tributaria correspondente á concesión da licenza ou autorización de acometida á rede de sumidoiros esixirase por unha soa vez e consistirá na cantidade fixa de 48,08 €. 2. A cota tributaria a esixir pola prestación dos servizos de rede de sumidoiros e depuración determinarase en función da cantidade fixa por unidade de local que se fixará en relación da natureza e destino dos inmobles. A tal efecto, aplicarase a seguinte Tarifa: a. Vivendas, 4,66 €/trimestre. b. Establecementos de hostalería: 1b. Aloxamentos e salas de festa, 23,29 €/trimestre.2b. Restaurantes, cafeterías e pubs, 14,64 €/trimestre. c. Calquera outro tipo de establecemento, 13,97/trimestre. Non se concederá exención nin bonificación algunha na exacción da presente Taxa, salvo as que sexan autorizadas por unha norma con rango de Lei.1. Devéngase a taxa e nace a obrigación de contribuír cando se inicie a actividade municipal que constitúe o seu feito impoñible, entendéndose iniciada a mesma: a. Na data de presentación da oportuna solicitude da licenza de acometida, se o suxeito pasivo a formulase expresamente. b. Dende que teña lugar a efectiva acometida á rede de sumidoiros municipal. O devengo por esta modalidade da Taxa producirase con independencia de que se obtivera ou non a licenza de acometida e sen prexuízo da iniciación do expediente administrativo que poida instruírse para a súa autorización.2. Os servizos de evacuación de excretas, augas pluviais, negras e residuais, e da súa depuración teñen carácter obrigatorio para todas as fincas do Concello que teñan fachada a rúas, prazas ou vías públicas nas que exista rede de sumidoiros, sempre que a distancia entre a rede e a finca non exceda de cen metros, e devengarase a Taxa aínda cando os interesados non procedan a efectuar a acometida á rede.1. Os suxeitos pasivos substitutos do contribuínte formularán as declaracións de alta e baixa no censo de suxeitos pasivos da Taxa, no prazo que media entre a data na que se produza a variación na titularidade da finca e o derradeiro día do mes natural seguinte. Estas últimas declaracións terán efecto a partir da primeira liquidación que se practique unha vez finalizado o prazo de presentación de ditas declaracións de alta e baixa. A inclusión inicial no Censo farase de oficio unha vez concedida a licenza de acometida á rede.2. As cotas esixibles por esta Taxa liquidaranse e recadaranse polos mesmos períodos e nos mesmos prazos que os recibos de subministro e consumo de auga.3. No suposto de licenza de acometida, o contribuínte formulará a oportuna solicitude e os servizos tributarios deste Concello, unha vez concedida aquela, practicarán a liquidación que proceda, que será notificada para ingreso directo na forma e prazos que sinala o Regulamento Xeral de Recadación. Negreira, 04 de marzo de 2020 Manuel Angel Leis Miguez Alcalde-Presidente